
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Χαρακτηρισμός τμήματος της πόλης της Πρέβεζας (ν. Πρέβεζας) 
ως παραδοσιακού και καθορισμός ειδικών όρων και περιορισμών 
δόμησης των οικοπέδων αυτού.:. 1 

Έγκριση πραγματοποίησης μεταφοράς συντελεστή δόμησης σε ακί¬ 
νητο που βρίσκεται εντός του ρυμοτομικού σχεδίου κοινότητας 
Φιλοθέης (Αττικής).■. 2 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

(1 ) 

Χαρακτηρισμός τμήματος της πόλης της Πρέβεζας (ν. Πρέβεζας) ως 
παραδοσιακού και καθορισμός ειδικών όρων και περιορισμών δόμη¬ 
σης των οικοπέδων αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψή: 

1. Τις διατάξεις του Ν. Δ/τοςτης 17.7.1923 «Περί σχεδίων πόλεων 
κλπ» όπως μεταγενέστερα τροποποιήθηκαν και συμπληρώθηκαν και ειδι¬ 
κότερα τα άρθρα 9 και 11. 

2. Τις διατάξεις του Ν. 1577/1985 «Γενικός Οικοδομικός Κανονι¬ 
σμός» (ΦΕΚ 210/Α) και ειδικότερα τα άρθρα 3 και 4 (παρ. 1). 

3. Τις διατάξεις του Ν. 1558/1985 «Κυβέρνηση και Κυβερνητικά 
Όργανα» (ΦΕΚ 137/Α) και ειδικότερα το άρθρο 23 παραγρ. 1. 

4. Την υπ’ αριθ. Τ. 1291/1987 απόφαση του Πρωθυπουργού «Σύ¬ 
σταση θέσης αναπληρωτή Υπουργού στα Υπουργεία Εξωτερικών, Εθνι¬ 
κής Άμυνας, Περιβάλλοντος, Χωροταξίας και Δημοσίων Έργων, Με¬ 
ταφορών και Επικοινωνιών και Υφυπουργού στο Υπουργείο Εθνικής 
Οικονομίας» (ΦΕΚ 526/Β). 

5. Την υπ’ αριθ. Υ. 1436/1987 απόφαση του Πρωθυπουργού «Κα¬ 
θορισμός αρμοδιοτήτων του Αναπληρωτή Υπουργού Περιβάλλοντος, 
Χωροταξίας και Δημοσίων Έργων Μανόλη Παπαστεφάκι» (ΦΕΚ 
549/Β). 

6. Την από 22.7.86 εισήγηση - αιτιολογική έκθεση της Διεύθυνσης 
Παραδοσιακών Οικισμών και Περιβάλλοντος (Γ7). 

7. Την από 12.9.1988 αιτιολογική έκθεση της Διεύθυνσης Πολεο- 
δομικού Σχεδιασμού, Τμήμα Παραδοσιακών Οικισμών. 

8. Την υπ’ αριθ. 265/1986 γνωμοδότηση του Δημοτικού Σχολείου 
Πρέβεζας. 

9. Την υπ’ αριθ. 369/1986 γνωμοδότηση του Κεντρικού Συμβου¬ 
λίου Χωροταξίας, Οικισμού και Περιβάλλοντος. 

ΙΟ.,Τις υπ’ αριθ. 361/1988 και 790/88 γνωμοδοτήσεις του Συμ¬ 


βουλίου της Επικράτειας, με πρόταση του Αναπληρωτή Υπουργού Πε¬ 
ριβάλλοντος, Χωροταξίας και Δημοσίων Έργων, αποφασίζουμε: 

Άρθρο 1 

Χαρακτηρίζεται ως παραδοσιακός οικισμός, τμήμα της πόλης Πρέ¬ 
βεζας (ν. Πρέβεζας), κατ’ επέκταση του τμήματος αυτής, που είναι χα¬ 
ρακτηρισμένος ως παραδοσιακός οικισμός με το από 19.10.78 Π. Δ/ 
γμα, «Περί χαρακτηρισμού ως παραδοσιακών οικισμών τινων του Κρά¬ 
τους και καθορισμού των όρων και περιορισμών δόμησης των οικοπέ¬ 
δων αυτών» (ΦΕΚ 594/Δ). 

Ο κατά τα ανωτέρω χαρακτηριζόμενος και χαρακτηρισμένος παρα¬ 
δοσιακός οικισμός περικλείεται από τις οδούς Ελευθερίου Βενιζέλου, 
Καρυωτάκη, 21ης Οκτωβρίου - Μπιζανίου και Παν. Τσαλδάρη στον 
οποίο συμπεριλαμβάνονται και τα οικόπεδα των Ο.Τ. 51 και 31 που 
έχουν πρόσωπο στην οδό Μπιζανίου και των Ο.Τ. 70, 69, 58 και 51 
που έχουν πρόσωπο στην οδό 21ης Οκτωβρίου, όπως φαίνεται με κόκ¬ 
κινη συνεχή γραμμή στο σχετικό πρωτότυπο διάγραμμα σε κλίμακα 
1:500 που Θεωρήθηκε από τον Προϊστάμενο της Διεύθυνσης Πολεοδο- 
μικών Εφαρμογών με την υπ’ αριθ. 80135/1988 πράξη του και που 
συνοπτικό του αντίτυπο δημοσιεύεται με το παρόν διάταγμα. 

Άρθρο 2 

Οι όροι και περιορισμοί δόμησης των οικοπέδων που βρίσκονται στον 
παραδοσιακό οικισμό όπως ορίζεται με το προηγούμενο άρθρο καθορί¬ 
ζονται ως εξής 

Ια. Άρτιο και οικοδομήσιμο οικόπεδο είναι κάθε ενιαία και συνεχό¬ 
μενη οικοπεδική έκταση όπως αυτή υφίσταται κατά την ημερομηνία δη¬ 
μοσίευσης του παρόντος διατάγματος. 

β. Οικόπεδα που δημιουργούνται λόγω κατάτμησης μετά τη δημο¬ 
σίευση του παρόντος διατάγματος είναι άρτια και οικοδομήσιμα εφόσον 
έχουν ελάχιστο πρόσωπο δέκα (10) μέτρα σε κοινόχρηστο χώρο και 
ελάχιστο εμβαδόν (200) τ.μ. 

2. Η τοποθέτηση των κτιρίων στο οικόπεδο γίνεται έτσι ώστε να μη 
θίγεται ο παραδοσιακός πολεοδομικός ιστός, να προστατεύεται η θέα 
των κοινοχρήστων χώρων και των όμορων οικοπέδων. Η Επιτροπή 
Πολεοδομικού και Αρχιτεκτονικού Ελέγχου (ΕΠΑΕ) εγκρίνει τη θέση 
του κτιρίου στο οικόπεδο και μπορεί να επιβάλλει επιπλέον περιορισμούς 
ως προς τη μορφή και τον όγκο των κτιρίων. 

3. Συντελεστής δόμησης των οικοπέδων 1, 2. 

4. Αριθμός ορόφων των κτιρίων δύο (2) με μέγιστο επιτρεπομένο 
ύψος αυτών επτάμισυ (7,50) μέτρα μη συμπεριλαμβανόμενης της στέ- 

της· 

5. Η επικάλυψη των οικοδομών και των εξωστών τους γίνεται με δί- 
ριχτη ή τετράριχτη στέγη με ρωμαϊκά ή βυζαντινά κεραμίδια. 

Η κατασκευή της στέγης είναι υποχρεωτική και η κλίση της δεν πρέ¬ 
πει να υπερβαίνει το 35%. Η προεξοχή της στέγης κατά την περίμετρο 
του κτιρίου ορίζεται από 0,40 μ. έως 0.70μ. 

6. Επιτρέπεται η κατασκευή χώρων σε προεξοχή στο δεύτερο όροφο 
των κτιρίων α) το πλάτος των προεξοχών αυτών ορίζεται μέχρι 0.40 μ. 
για δρόμους μέχρι 8,00 μ. πλάτους, μέχρι 0.60 μ. για δρόμους πλά¬ 
τους μεγαλύτερου των 8,00 μ. (συμπεριλαμβανομένου και του πλάτους 
των 8,00 μ.) και σε απόσταση τουλάχιστον 0.50 μ. εσώτερον από το 

κράσπεδο του πεζοδρομίου. 

β) Οι προεξοχές σε πλάγιους ή οπίσθιους ακάλυπτους χώρους απέ¬ 
χουν τουλάχιστν 3,00 μ. από το όριο του οικοπέδου. 

γ) Η επιφάνεια των προεξοχών δεν μπορεί να είναι μεγαλύτερη του 
1/4 της συνολικής επιφάνειας της όψης στην οποία αναφέρονται. 

δ) Η κατωτέρω επιφάνεια της προεξοχής πρέπει να απέχει από το πε¬ 
ζοδρόμιο τουλάχιστον 3,00 μ. 

7. Απαγορεύεται η κατασκευή εξώστη πέραν της προεξοχής. 

8. Απαγορεύεται η κατασκευή εξωστών σε δρόμο πλάτους 5,00 μέ¬ 
τρων. 

9. Επιτρέπεται η κατασκευή ανοικτών εξωστών, στεγασμένων ή όχι 
με. ή χωρίς κατακόρυφα φέροντα στοιχεία, με τους κάτωθι όρους: 

α) Για πλάτος δρόμου μεγαλύτερου των 5,00 μέτρων μέχρι και 8,00 
επιτρέπεται εξώστης 0,80 μ. τηρουμένης της απόστασης των 0.50 μ. 
εσώτερον από το κράσπεδο του πεζοδρομίου. 

β) Για πλάτος δρόμου πέραν των 8,00 μ. επιτρέπεται εξώστης πλά-, 
τους ίσου με το 1/10 του πλάτους του δρόμου και πάντως όχι μεγαλϋ- 
τέρου του 1,30μ. 

γ) Η ελάχιστη απόσταση των εξωστών σε οπίσθιους ή ακάλυπτους 
χώρους από τα αντίστοιχα όρια ορίζεται σε 2,0 μ. 

δ) Η ελάχιστη απόσταση μεταξύ κατώτερης επιφάνειας του εξώστη 
και του πεζοδρομίου ή διαμορφωμένης στάθμης του ακάλυπτου χώρου 
ορίζεται σε 3,00 μ. 

ε) Δεν επιτρέπεται η κατασκευή συνεχούς εξώστη σε τρεις ή περισσό¬ 
τερες πλευρές του κτιρίου. 

10. Επιτρέπεται η κατασκευή ανοικτών εξωστών (πατάρι) σε ισόγεια 
καταστήματα, εφόσον έχουν ελεύθερο ύψος τουλάχιστον 4,50 μ. και 
εφόσον η επιφάνεια αυτών δεν υπερβαίνει το 35% της επιφάνειας του 
καταστήματος (χωρίς υπολογισμό των διαχωριστικών τοίχων). Η κα¬ 
τασκευή ανοικτού εξώστη (πατάρι) δεν επιτρέπεται στην πρόσοψη του 
καταστήματος. Η επιφάνεια του ανοικτού εξώστη συνυπολογίζεται στον 
συντελεστή δόμησης. Το ελεύθερο ύψος του καταστήματος κάτω από 
τον ανοικτό εξώστη είναι τουλάχιστον 2,40 μ. 

11. Επιτρέπεται η κατασκευή ανοικτής κλίμακας στις πλάγιες ή οπί¬ 
σθιες πλευρές του ισογείου του κτιρίου αποκλειόμενης της κατασκευής 
αυτής στην όψη του κτιρίου. 

12. Τα κουφώματα κατασκευάζονται ξύλινα. Στα ισόγεια οι προθή¬ 
κες και οι πόρτες των καταστημάτων είναι δυνατόν να κατασκευάζονται 
από σίδερο (μορφοσίδηρο και όχι στραντζαριστό). Αποκλείεται το αλου¬ 
μίνιο, το πλαστικό και άλλα παρεμφερή υλικά. 

13. Οι όψεις των κτιρίων ακολουθούν τα παραδοσιακά πρότυπα ως 
προς τις αναλογίες, τις μορφές, τα υλικά, τους χρωματισμούς. 

14. Η τοποθέτηση διαφημίσεων και επιγραφών επιτρέπεται μόνο 
μετά από σύμφωνη γνώμη της Επιτροπής Πολεοδομικού και Αρχιτε¬ 
κτονικού Ελέγχου (ΕΠΑΕ), εφόσον δεν επηρεάζεται ο χαρακτήρας των 
κτιρίων και του άμεσου περιβάλλοντος τους. Οι διαστάσεις, η μορφή, το 
περιεχόμενο και η θέση των επιγραφών ή διαφημίσεων που μπορούν να 
τοποθετηθούν σύμφωνα με τα πιο πάνω εγκρίνονται από την Επιτροπή 
Πολεοδομικού και Αρχιτεκτονικού Ελέγχου (ΕΠΑΕ). 

Για την έγκριση απαιτούνται: 
α. Φωτογραφία του κτιρίου. 

β. Σχέδια κάτοψης, όψης, πλάγιας όψης ή τομής με σχηματική πα¬ 
ράσταση της φωτεινής ή μη επιγραφής και 

γ. Τεχνική περιγραφή όπου αναφέρονται τα υλικά, ο τρόπος κατα¬ 
σκευής και στήριξης και οποιεσδήποτε άλλες κατατοπιστικές διευκρινή- 
σεις. 

15. Η Επιτροπή Πολεοδομικού και Αρχιτεκτονικού Ελέγχου 
(ΕΠΑΕ) μπορεί κατά την κρίση της να επεμβαίνει και σε περιπτώσεις 
επιγραφών ή διαφημίσεων που προϋπήρχαν του χρόνου δημοσίευσης 


του Π. Δ/τος αυτού, προκειμένου να επιφέρει τροποποιήσεις με στόχο 
την προστασία του παραδοσιακού περιβάλλοντος. 

Άρθρο 3 

1. Το παραδοσιακό τμήμα της πόλης της Πρέβεζας ελέγχεται από 
την Επιτροπή Πολεοδομικού και Αρχιτεκτονικού Ελέγχου (ΕΠΑΕ). Η 
Πολεοδομική Υπηρεσία διαβιβάζει υποχρεωτικά στην ΕΠΑΕ τον φά- 
κελλο οποιουδήποτε θέματος που αφορά: ανεγέρσεις, μερική ή ολική κα¬ 
τεδάφιση ετοιμόρροπων ή μη κτιρίων, επισκευές, μικροεπισκευές, προ¬ 
σθήκες, αποκαταστάσεις, αναστηλώσεις, ανακατασκευές κτιρίων, κα¬ 
θαιρέσεις στοιχείων κτιρίων, καθώς και όλα τα θέματα που αφορούν στη 
χρήση των κτιρίων των οδών (πεζόδρομοι, χώροι στάθμευσης αυτοκι¬ 
νήτων κλπ) και γενικά στους κοινόχρηστους χώρους για γνωμοδότηση. 

2. Οι μελέτες που υποβάλλονται στην Επιτροπή Πολεοδομικού και 
Αρχιτεκτονικού Ελέγχου (ΕΠΑΕ) μπορεί να είναι στο στάδιο της προμε¬ 
λέτης. Η ΕΠΑΕ όμως μπορεί να ζητήσει επιπλέον και σχέδιο οριστικής 
μελέτης έαν το κρίνει αναγκαίο. Οι προμελέτες που υποβάλλονται πρέ¬ 
πει να περιέχουν τουλάχιστον τα παρακάτω στοιχεία: 

α. Μια σειρά αρχιτεκτονικών προσχεδίων (κατόψεις, όψεις, τομές). 

β. Τοπογραφικό με ακρίβεια, σε κλίμακα 1:200, με την κατάσταση 
που υπάρχει, τους όρους δόμησης που ισχύουν, τα διαγράμματα κάλυ¬ 
ψης, τα γειτονικά οικόπεδα όπου σημειώνεται ο αριθμός ορόφων που 
υπάρχει στα γειτονικά κτίρια, παλαιά ή νέα, με τον αντίστοιχο χαρακτη¬ 
ρισμό τους και ακριβή θέση και διαστάσεις του ακάλυπτου χώρου τους, 
με υπογραφή του αρμόδιου μηχανικού. 

γ. Φωτογραφίες με γενική άποψη της οδού και όλων των όψεων του 
κτιρίου, καθώς και φωτογραφίες όλων των γειτονικών κτιρίων. 

δ. Σε περίπτωση επισκευών ή μικροεπισκευών υποβάλλονται φωτο¬ 
γραφίες γενικές και με λεπτομέρειες όλων των όψεων του κτιρίου, ώστε 
να φαίνονται καθαρά όλα τα μορφολογικά στοιχεία. 

ε. Δειγματολόγιο χρωμάτων σε περίπτωση χρωματισμού. 

3. Κάθε έργο υποδομής που εκτελείται από Οργανισμό Κοινής Ωφέ¬ 
λειας (ΔΕΗ, ΟΤΕ ή Τοπική Αυτοδιοίκηση) και γενικά κάθε εργασία που 
αφορά τή διαμόρφωση, τροποποίηση ή ανάπλαση κοινόχρηστων χώ¬ 
ρων, πρέπει να προσαρμόζεται με το περιβάλλον. 

Οι σχετικές μελέτες εγκρίνονται από την Επιτροπή Πολεοδομικού 
και Αρχιτεκτονικού Ελέγχου (ΕΠΑΕ). 

4. Απαγορεύεται η εγκατάσταση κάθε είδους βιομηχανίας στην πε¬ 
ριοχή που περιγράφεται στο άρθρο 1 του παρόντος. 

5. Δεν έχουν εφαρμογή τα άρθρα 9, 12, 14 και η παράγραφος 5 του 
άρθρου 23 του Ν. 1577/1985 (Γ.Ο.Κ.) (ΦΕΚ 210/Α). 

6. Οι διατάξεις του από 19.10.1978 Π. Δ/τος «Περί χαρακτηρι¬ 
σμού ως παραδοσιακών οικισμών τινών του κράτους και καθορισμού 
των όρων και περιορισμών δόμησης οικοπέδων αυτών» (ΦΕΚ 594/Δ) 
και από 23 Μαρτίου 1977 Π. Δ/τος «Περί τροποποιήσεως των όρων 
και περιορισμών δομήσεως επί ενίων οικοπέδων του ρυμοτομικού σχε¬ 
δίου Πρεβέζης» (ΦΕΚ 131/Δ) δεν εφαρμόζονται στον κατά το άρθρο 1 
του παρόντος παραδοσιακό οικισμό της Πρέβεζας. 

Άρθρο 4 

Η ισχύς του παρόντος διατάγματος αρχίζει από τη δημοσίευσή του στην 
Εφημερίδα της Κυβερνήσεως. 

Στον Αναπληρωτή Υπουργό Περιβάλλοντος, Χωροταξίας και Δημο¬ 
σίων Έργων, αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 30 Δεκεμβρίου 1988 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 

( 2 ) 

Έγκριση πραγματοποίησης μεταφοράς συντελεστή δόμησης σε ακίνητο 

που βρίσκεται εντός του ρυμοτομικού σχεδίου κοινότητας Φιλοθέης 

(Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του ν.880/1979 «Περί καθορισμού ανωτάτου ορίου 
συντελεστού δομήσεως κ.λπ.» (ΦΕΚ 58/Α) και ειδικότερα το άρθρο 2. 

2. Τις διατάξεις του π.δ/τος 470/1979 «Περί μετασχηματισμού 
των συντελεστών δομήσεως εις εμβαδά κατά την εφαρμογή του ν. 880/ 
1979» (ΦΕΚ 138/Α), όπως τροποποιήθηκε με το από 19.6.1987 
π.δ/γμα (ΦΕΚ 592/Δ). 

3. Τις διατάξεις του π.δ/τος 510/1979 «Περί ρυθμίσεως θεμάτων 

μεταφοράς συντελεστού δομήσεως κατά το ν. 880/1979» (ΦΕΚ 
154/Α) όπως τροποποιήθηκε με το υπ’ αριθ. 367/1987 π.δ/γμα 
(ΦΕΚ 163/Λ). · * ■ 

4. Τις διατάξεις του ν. 1032/1980 «Περί συστάσεως Υπουργείου 
Χωροταξίας, Οικισμού και Περιβάλλοντος» (ΦΕΚ 57/Α) και ειδικό¬ 
τερα τα άρθρα 2, 3 και 7. 

5. Τις διατάξεις του ν. 1558/1985 «Κυβέρνηση και Κυβερνητικά 
Όργανα» (ΦΕΚ 137/Α) και ειδικότερα το άρθρο 23 παράγρ. 1. 

6. Την υπ’ αριθ. Υ.1291/1987 απόφαση του Πρωθυπουργού «Σύ¬ 
σταση θέσης Αναπληρωτή Υπουργού στα Υπουργεία Εξωτερικών, 
Εθνικής Άμυνας, Περιβάλλοντος, Χωροταξίας και Δημοσίων Έργων, 
Μεταφορών και Επικοινωνιών και Υφυπουργού στο Υπουργείο Εθνικής 
Οικονομίας» (ΦΕΚ 526/Β). 

7. Την υπ’ αριθ. Υ.1436/15.10.1987 απόφαση του Πρωθυπουρ¬ 
γού «Καθορισμός αρμοδιοτήτων του Αναπληρωτή Υπουργού Περιβάλ¬ 
λοντος, Χωροταξίας και Δημοσίων Έργων Μανόλη Παπαστεφανάκι» 
(ΦΕΚ 549/Β). 

8. Τις από 29.9.1987 (αριθ. πρωτ. 61184/87) και 28.8.87 (αριθ. 
πρωτ. 53969/87) και 29.7.1988 (αριθ. πρωτ. 57832/1988) αιτή¬ 
σεις του Συλλόγου Εκπαιδεύσεως Νεανίδων (ΣΕΝ) και των Βαρβάρας, 
Αναστασίας και Μαρίνας Σαρκισιάν αντίστοιχα. 

9. Τις υπ’ αριθ. 352/1987 και 291/1988 γνωμοδοτήσεις του Κε¬ 
ντρικού Συμβουλίου Χωροταξίας, Οικισμού και Περιβάλλοντος. 

10. Την υπ’ αριθ. 71625/10.11.1988 απόφαση του Αναπληρωτή 
Υπουργού Περιβάλλοντος, Χωροταξίας και Δημοσίων Έργων για προ¬ 
έγκριση της σχετικές τεχνικής μελέτης με πρόταση του Αναπληρωτή 
Υπουργού Περιβάλλοντος, Χωροταξίας και Δημοσίων Έργων, αποφα¬ 
σίζουμε: 

Άρθρο 1 

1. Εγκρίνεται η πραγματοποίηση μέρους της μεταφοράς συντελεστή 
• δόμησης, που εγκρίθηκε με το από 20.8.85 π.δ/γμα (ΦΕΚ 629/Δ) 
από το βαρυνόμενο ακίνητο, που βρίσκεται στην περιοχή «Πλάκα» της 
πόλεως των Αθηνών και επί της Λεωφόρου Αμαλίας αριθ. 38, ιδιοκτη¬ 
σίας του Συλλόγου Εκπαιδεύσεως Νεανίδων (ΣΕΝ), που έχει χαρακτη- 
ρισθεί ως διατηρητέο με το από 24.10.1980 π.δ/γμα (ΦΕΚ 617/Δ) 


και για το οποίο έχει εκδοθεί ο υπ’ αριθ. 166/1987 σχετικός τίτλος δι¬ 
καιώματος μεταφοράς συντελεστή δόμησης, σε άλλο ακίνητο (ωφελού¬ 
μενο), που βρίσκεται εντός του ρυμοτομικού σχεδίου κοινότητας Φιλο¬ 
θέης (Αττικής) και επί της οδού Μεταξά αριθ. 27, ιδιοκτησίας των Βαρ¬ 
βάρας, Αναστασίας και Μαρίνας Σαρκισιάν, όπως το ωφελούμενο ακί¬ 
νητο φαίνεται με στοιχεία 01 02 03 04 01 στο σχετικό πρωτότυπο διά¬ 
γραμμα σε κλίμακα 1:500 που θεωρήθηκε από τον Προϊστάμενο της 
Διεύθυνσης Τοπογραφικών Εφαρμογών με την υπ’ αριθ. 87125/1988 
πράξη του και που συνοπτικό του αντίτυπο δημοσιεύεται με το παρόν 
διάταγμα. 

2. Τα ειδικότερα στοιχεία πραγματοποίησης της μεταφοράς συντελε¬ 
στή δόμησης είναι τα εξής: 

Συνολική δομήσιμη επιφάνεια, η οποία δύναται να δομηθεί στο ωφε¬ 
λούμενο ακίνητο επιπλέον της επιτρεπόμενης, βάσει των ίσχυόντων 
στην περιοχή όρων δόμησης 204,34 μ2 που αντιστοιχεί σε 83 μ2 του 
βαρυνομένου ακινήτου. 

3. Τα ειδικότερα στοιχεία του ωφελουμένου ακινήτου μετά τη μετα¬ 
φορά είναι τα εξής: 

α. Εμβαδόν οικοπέδου: 1025,37 μ2. 

β. Ποσοτό κάλυψης: 40%. 

γ. Συντελεστής δόμησης: 0,599. 

δ. Μέγιστο επιτρεπόμενο ύψος: εννέα μέτρα και εβδομήντα εκατοστά 
του μέτρου (9,70) μ. 

ε. Το κτίριο πρέπει να ανεγερθεί εντός του ωφελουμένου ακινήτου, 
σύμφωνα με τις όψεις και κατόψεις που φαίνονται στα έντεκα (11) σχε¬ 
τικά πρωτότυπα διαγράμματα σε κλίμακα 1:50 που θεωρήθηκαν από 
τον Προϊστάμενο της Διεύθυνσης Τοπογραφικών Εφαρμογών με την υπ’ 
αριθ. 87125/1988 πράξη του και που συνοπτικά τους αντίτυπα δημο¬ 
σιεύονται με το παρόν διάταγμα. 

Άρθρο 2 

Εγκρίνεται η χορήγηση νέου τίτλου μεταφοράς συντελεστή δόμησης 
σε αντικατάσταση του υπ’ αριθ. 166/1987 τίτλου στο όνομά του παρα¬ 
πάνω Συλλόγου Εκπαιδεύσεως Νεανίδων (ΣΕΝ) του υπολειπομένου και 
μηχρησιμοποιηθέντος εμβαδού (87,00 μ2 - 83,00 μ2) = 4,00 μ2. 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Αναπληρωτή Υπουργό Περιβάλλοντος,. Χωροταξίας και Δημο¬ 
σίων Έργων, αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 12 Ιανουάριου 1989 

• Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 

